dh-unibe/image-text_koenigsfelden-charters-post-1500 huggingface dataset:
Allen den, die disen brief ✳ ansehent odˀ hoͤrent lesen, kùnd ich, Uͦlrich am Weg von Bettwile, und ich, Anna, sin
elichi wirtin, und ✳ vˀjehen offenlich mit disem brief, ✳ daz wir ✳ einen mùt kˀnen jerliches geltes ✳ ab unserˀ hofstat
ze Bettwile in dem dorf, ✳ bi dem bach gelegen, ✳ die man nēmet ✳ des Zimbermans Hofstat, ✳ und ab dry ackerbletzen,
ze Bettwile in dem bann gelegen, ✳ die darzuͦ gehoͤrent, ✳ dem erbern man ✳ Johansen Nidan uss ✳ von Bettwile ✳ und sinen
erben, ✳ ob er enwˀ, fûr ûns und unser erben, ✳ ob wir enwˀen, ✳ recht und redlich vˀsetzet haben ✳ und vˀsetzen mit disem
brief umb drizehen mùt kˀnen Bermgartˀ messes, gengs und gaͤbs, ✳ die wir im gelten sùllen und in unsern guͦten
nutz komen ist. ✳ solman wissen, ✳ wenn wir ald unser erben, ✳ ob wir enwˀen, ✳ ermannen ✳ dem vorgen̄ ✳ Johansen ✳ Nidenûss
odˀ sin erben, ob er enwˀ, ✳ mit drìzehen mùt kˀnen, ✳ gengs und gaͤbes ✳ des vorgeschribnen mess, ✳ so soͤllent si ùns
den vorgeschribnen mùt kˀnen gelts widˀ darumb ze loͤsenn geben ✳ und ✳ daz vorgeschriben ligent guͦt ledig ✳
lassen ✳ ân widˀred, worten und werken. ✳ wˀe oͤch, daz wir odˀ unser erben ✳ dheins jars ✳ ermantin ✳ den egen̄ Johansen
Nidenuss ✳ odˀ sin erben, ob er enwˀ, ✳ mit ✳ sibenthalbem mùt kˀnen des egen̄ ✳ mess, ✳ so sùllent si ùns ✳ einen halben mùt
kˀnen gelts ndarumb ✳ ze loͤssenn geben und ledig lassen. ✳ herumb ùns ze vˀgicht ✳ und ze offenem urkùnd ✳ diser
vorgeschrˀ sach ✳ haben die obgen̄ ✳ Uͦlrich am Weg ✳ und Anna, sin wirtin, erbetten ✳ den erbˀn man ✳ Wernher
Salomon, schuͦlmeistˀ ze Bremgartˀ, unsern guͦten frùnd, daz er sin ingsigel ✳ fùr uns hat gehenkt an ✳
diesen brief, darundˀ wir ùns beidù willeklich binden, wan wir eigner ingsigel ✳ nit haben. ✳ ich, der selb
Wernher Salomon, schuͦlmeistˀ, ✳ vˀgich daz von ernstlicher bett wege ✳ dero vorgen̄ Uͤlrichs am Weg ✳
und Annen, siner wirtinen, ✳ min eigen ingsigel, ✳ mir und allen minen erben ✳ unschedlich, han offenlich gehenekt
an disen brief, ✳ der geben ist an dem nechsten montag ✳ vor unser froͧen tag ze herbst, da man zalt
von gottes gebùrt drùzechenhundtˀ und sibenzig jar, dar nach in dem achtenden jar. ✳
Königsf. 378
Staatsarchiv
AARGAU
1378
ob Sarmistorff
wist worab ✳ innwēdig ✳
Betwil ij
j mt kˀn gelts
K
G 4
1378 .
diz ist Ruͦd̄ Kramˀs